Nemzetközi Úszószövetség

A Nemzetközi Úszószövetség (hivatalos nevén: World Aquatics, 2022-ig: Fédération internationale de natation, rövidítve: FINA) a Nemzetközi Olimpiai Bizottság által elismert sportszövetség. 1908-ban alakult meg Londonban, Belgium, Dánia, Finnország, Franciaország, Magyarország, Nagy-Britannia, Németország és Svédország kezdeményezésére annak érdekében, hogy egységesítse az úszás szabályait, és nemzetközi fórumot biztosítson versenyek szervezésére. Székhelye Lausanne-ban (Svájc) van. Jelenleg 209 nemzeti szövetség a tagja. Feladata A FINA feladata az, hogy: egységes szabályokat alkosson medencében, vagy nyílt vízen szervezett úszószámok, valamint műugrás, óriás toronyugrás, szinkronúszás és vízilabda területén; olimpiai játékokat és egyéb nemzetközi versenyeket szervezzen és azokat népszerűsítse; biztosítsa az újonnan felállított rekordok ellenőrzését, nyilvántartását és naprakész nyomon követhetőségét; előmozdítsa a vizes sportok népszerűsítését és fejlesztését a világ minden pontján; ösztönözze a vízi sportokhoz köthető létesítményekkel kapcsolatos fejlesztéseket és beruházásokat; elvégezzen minden olyan tevékenységet, ami a sport előmozdítása érdekében kívánatos lehet. 2017-ben a FINA az alábbi vizes események fejlődését tartotta ellenőrzése alatt: Úszás: gyorsúszás, hátúszás, mellúszás, pillangóúszás, vegyesúszás, váltók, vegyes váltók Műugrás: 1 és 3 m műugrás, 10m toronyugrás, 3 és 10m szinkronugrás, vegyes és csapatversenyek Óriás toronyugrás: férfiak (27m magasságból), hölgyek (20 m magasságból) Vízilabda: férfi és női szakág Szinkronúszás: egyéni, páros, vegyes páros, csapat és szabad kombináció Nyílt vízi úszás: 5km, 10km, 25km, csapatversenyek Története A FINA az 1908. évi nyári olimpiai játékok végén, 1908. július 19-én a londoni Manchester Szállóban alakult meg Nemzetközi Amatőr Úszószövetség (Fédération internationale de natation amateur) elnevezéssel nyolc, az olimpián részt vett nemzeti szakszövetség, köztük a Magyar Úszó Szövetség kezdeményezésére. Kezdetekben az olimpiai versenyek diszciplínáinak bővítését, szabályzását tartották elsődleges feladatnak, 1973-tól szerveznek úszó-világbajnokságokat, 1986 óta pedig Masters világbajnokságokat szeniorúszók számára, előbb a páros években, majd 2015-től az úszó-világbajnokságokat követően a páratlan években. 2022 decemberében a szervezet World Aquaticsra változtatta a nevét. A nemzeti szakszövetségek számának alakulása: 1908: 8 1928: 38 1958: 75 1978: 106 1988: 109 2000: 174 2008: 197 2010: 202 2012: 203 2015: 208 Versenyek Össz-sportversenyek Úszó-világbajnokság – az 1973 óta megrendezett bajnokság a szándékok szerint a legfőbb vízi sportverseny. A belgrádi első megmérettetés óta négy sportkategóriában osztottak ki világbajnoki címet: sportúszás, szinkronúszás, műugrás és vízilabda, majd ezek sora kibővült. 2001 óta a bajnokságot kétévente rendezik meg. FINA Masters világbajnokság – szenior úszók számára. Nyílt vízi úszás Nyílt vízi úszó-világbajnokság (évente rendezik meg, egyik évben önálló bajnokság, a másikban pedig az úszó-világbajnokság keretében) FINA 10 km-es maratonúszó-világkupa FINA nyílt vízi úszás Grand Prix Sportúszás Úszás a nyári olimpiai játékokon Rövid pályás úszó-világbajnokság Ifjúsági úszó-világbajnokság Rövid pályás úszó-világkupa Szinkronúszás Szinkronúszás a nyári olimpiai játékokon Szinkronúszó World Trophy Műugrás és toronyugrás Műugrás a nyári olimpiai játékokon Ifjúsági műugró világbajnokság Műugró világkupa Műugró Grand Prix Műugró világsorozat Vízilabda Vízilabda a nyári olimpiai játékokon Vízilabda-világbajnokság (megrendezve az úszó-világbajnokság keretében) Vízilabda-világkupa Vízilabda-világliga FINA Férfi vízilabda Development Trophy Szervezet A FINA-tagok ülésezésére négyévente, általában a világbajnokságok idején kerül sor. Két szokásos vagy "rendes" kongresszus létezik: az általános és a műszaki. A FINA legmagasabb hatósága az általános kongresszus. A FINA öt vízi sportágára vonatkozó technikai kérdéseket a technikai kongresszus határozza meg. Minden egyes kongresszuson két-két szavazó tag van jelen az egyes tagszövetségektől, valamint a következő, szavazati joggal nem rendelkező tagok: az elnökség 22 tagja, a tiszteletbeli örökös elnök és az összes tiszteletbeli tag. A technikai kongresszuson ugyncsak jelen vannak, szavazati jog nélkül a megfelelő technikai bizottságok tagjai. Időről időre összehívnak "rendkívüli" kongresszust is egy-egy különleges vagy aggodalomra okot adó témával kapcsolatban. (pl. A 2009-es világbajnokságon rendkívüli kongresszust tartottak a Masters úszási szabályok felülvizsgálata végett.) Minden kongresszust a FINA elnöke vezeti le. A teljes tagságot képviselő kongresszusi találkozók között egy kisebb, 22 tagú, FINA Iroda elnevezésű képviselőbizottság ülésezik, hogy időben intézkedjen azokban az ügyekben, amelyek nem várhatják meg a teljes testület ülését. A FINA végrehajtó tisztségviselőit az elnökség választja ki. Különféle szakirányú és különbizottságok segítik a szövetség munkáját (például, technikai kérdésekben szakáganként vagy jogi, dopping és egyéb ügyekben). Elnök: Husszein el-Musszalam Ügyvezető igazgató: Cornel Marculescu Székhely: Chemin de Bellevue 24a/24b, CH-1005 Lausanne, Svájc Korábbi elnökök: Tagországok A Nemzetközi Úszószövetség 2015 februári ülésén vették fel a koszovói úszószövetséget a szervezet 208. tagjaként. A FINA tagjai földrészenként vannak csoportosítva; és öt kontinentális szövetség tagjai lehetnek: Afrika (52): Afrikai Úszószövetség (CANA) Amerika (44): Amerikai Úszószövetség (ASUA) Ázsia (44): Ázsiai Úszószövetség (AASF) Európa (52): Európai Úszószövetség (LEN) Óceánia (16): Óceániai Úszószövetség (OSA) Megjegyzés: A kontinens nevét követő szám a földrajzi helyzetük alapján figyelembe vett FINA-tagok számát jelöli, nem szükségszerűen egyezik a kontinentális szövetségek taglétszámával. Jegyzetek Fordítás Ez a szócikk részben vagy egészben a FINA című angol Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Ez a szócikk részben vagy egészben a Fédération internationale de natation című francia Wikipédia-szócikk ezen változatának fordításán alapul. Az eredeti cikk szerkesztőit annak laptörténete sorolja fel. Ez a jelzés csupán a megfogalmazás eredetét és a szerzői jogokat jelzi, nem szolgál a cikkben szereplő információk forrásmegjelöléseként. Források A FINA hivatalos honlapja (angolul) Kapcsolódó szócikkek Az év legjobb FINA-sportolóinak listája Hírességek csarnoka